
RAPORT DE SPECIALITATE

privind aprobarea contractării unor finantari rambursabile interne/externe in valoare totala de 213.705.516 lei, din care: maxim 100.000.000 lei in vederea asigurarii finantarii investitiilor publice de interes local, precum si 113.705.516 lei, necesare refinantarii unor imprumuturi in vederea optimizarii serviciului datoriei
Avand in vedere expunerea de motive nr. SC2018-27750/22.11.2018 a primarului Municipiului Timisoara privind oportunitatea pentru atragerea fondurilor necesare implementării cu succes a planului investitional al Municipiului Timisoara, privind aprobarea contractarii unor finantari rambursabile interne/externe in valoare totala de 213.705.516 lei  din care: maxim 100.000.000 lei  in vederea asigurarii finantarii investitiilor publice de interes local, precum si 113.705.516 lei necesari refinantarii unor imprumuturi in vederea optimizarii serviciului datoriei si asigurarea unui spatiu investitional de cash pe perioada 2019 – 2022.
Facem urmatoarele precizari:
Principalul obiectiv al administraţiei publice locale a Municipiului Timisoara este asigurarea dezvoltării locale, în conformitate cu prevederile şi obligaţiile legale şi cu mandatul primit din partea cetăţenilor. În acest context, se remarcă necesitatea realizării unor obiective de investiţii care să asigure dezvoltarea durabilă a municipiului şi prestarea unor servicii de înaltă calitate pentru toţi membrii comuniţătii locale. Municipiul Timisoara a identificat principalele obiective de investiţii necesare a fi executate pentru realizarea dezideratului principal – dezvoltarea durabilă a Municipiului Timisoara.

Realizarea acestor obiective de investiţii necesită importante resurse financiare, resurse care nu se regăsesc în totalitate în bugetul local al Municipiului Timisoara. Pentru a putea efectua lucrările de investiţii necesare într-un termen scurt, trebuie găsite surse de finanţare  a proiectelor de investiţii cuprinse in anexa 1- obiective de investitii necesare a fi finantate din credit a Municipiului Timisoara.

 Avand in vedere ca in Legea nr. 273/2006 privind finanţele publice locale cu modificările şi completările ulterioare este prevăzută o limitare a gradului de îndatorare a municipalităţii astfel incat sumele care se vor plăti anual sa nu depăşească 30% din totalul veniturilor proprii ale bugetului local, pentru a se estima capacitatea de îndatorare a Municipiului Timişoara s-a utilizat media veniturilor proprii din ultimii trei ani (2015, 2016, 2017) diminuate cu veniturile din valorificarea unor bunuri, în concordanţă cu prevederile HG nr. 9/2007 (*actualizata*).
Conform concluziilor Raportului emis de catre Consultant, realizarea dezideratelor rezultate din obiectivele asumate, genereaza urmatoarele provocari care impun solutii de finantare:
· Gestionarea unei capacitati de servisare a datoriilor bancare foarte limitata pe perioada 2019 – 2022.  
· Imposibilitatea Primariei Municipiului Timisoara de a efectua trageri din credite, de a creste datoria publica in anul 2019, datorita conditiilor restrictive impuse de actele normative ( Decizia CAIL)

· Nevoia imperioasa de a asigura  un spatiu de cash investitional, determinata de evenimentele anului 2021 – Timisoara Capitala Culturala Eurpoeana. Eveniment care presupune un efort investitional semnificativ in 2021 dar si in anii premergatori, in conditiile in care in aceasta perioada exista o capacitate de servisare scazuta.

               In acest context, avand in vedere estimarea calculului gradului de indatorare a bugetului local al Municipiului Timisoara se apreciază că prin contractarea unor finantari rambursabile de pe piata financiară interna/externa pot fi asigurate:

A. Refinantarea unei parti din portofoliul actual de credite,  in valoare de 113.705.516 lei,  in vederea incadrarii intr-un set de indicatori de “sanitate”.
B. Lansarea Programului de Credite Investitionale (pe baza Programului de Dezvoltare), in valoare de 100.000.000 lei. In opinia noastra UAT Municipiul Timisoara, poate angaja sustenabil acest program.

            Conditiile de baza ale acestui program sunt:

· Credit de investitii - “bilateral”, “club deal” sau “sindicalizat”, in raport de apetenta si capacitatea bancilor locale de “risk taking”. Personal, suntem convinsi ca ratingul UAT Timisoara este unul care genereaza interes real si competitie

· Structura: Limita globala, la o suma aprobata, care sa dea UAT flexibilitatea de a finanta proiectele din Programul de Dezvoltare (pe baza unor conditii de eligibilitate si conditii precedente preagreeate cu banca/bancile), pe baza nevoilor si prioritatilor proprii. 

Nota: in cadrul limitei globale se vor “seta” sublimite pe fiecare proiect acceptat si creditat. In timpul derularii finantarii vor exista conditii/procese de monitorizare stabilite prin contractul/contractele de credit.

· Durata creditului – credit pe termen lung (10 - 15 ani), cu o perioada de tragere de minim 36 luni, in vederea acoperirii nevoilor de implementare a Programului de Dezvoltare, dar si a constrangerilor de servisare a datoriei. Pe perioada de tragere va exista o perioada de gratie pentru rambursarea “principalului”. 
· Moneda de imprumut- in vederea realizarii unei flexibilitati cat mai ridicate a faciltatilor, propunem o abordare “multi currency” ( adica tragerile si rambursarile sa se poate face atat in Ron cat si in Euro, in raport de analiza de oportunitate). 
Baza legală pentru contractarea de finanţări rambursabile este:
· Legea nr. 215/2001 a administraţiei publice locale republicată cu modificările şi completările ulterioare;

· Ordonanţa de Urgenţă nr. 64/2007 privind datoria publică cu modificarile si completarile ulterioare;

· Legea nr. 273/2006 privind finanţele publice locale cu modificările şi completările ulterioare;

· Hotararea Guvernului nr. 9/2007 privind constituirea, componenta si functionarea Comisiei de autorizare a imprumuturilor locale, cu modificarile si completarile ulterioare;

· Legea nr. 24/2000 privind normele de tehnica legislativa pentru elaborarea actelor normative, republicata, cu modificarile si completarile ulterioare;

· Legea nr. 199/1997 pentru ratificarea Cartei europene a autonomiei locale, adoptată la Strasbourg la 15 octombrie 1985
· Legea nr. 98/2016 privind achizitiile publice, actualizata, cu modificarile si completarile ulterioare;
· Art.1166 si urmatoarele din Codul civil, referitoare la contracte sau conventii;
Conform contractului incheiat intre Primaria Municipiului Timisoara si societatea de consultanta „Thepesia Corporate Advisory” acesta din urma a elaborat analize si rapoarte  prin care a fost analizata capacitatea de servisare a datoriilor, proiectii financiare pentru intervalul 2019 – 2034, si, pe baza acestora solutiile de finantare necesare, propunem astfel:
A. Refinantarea unei parti din portofoliul actual de credite,   113.705.516 lei .
In urma analizei, rezulta ca facilitatile din tabelul de mai jos sunt cele mai exigibile pentru refinantare:
	Banca finantatoare
	Sold credit 
	Costuri rambursare
	Maturitate finala

	BCR 1
	23.499.960 lei*
	0%
	2030

	BCR 2
	11.805.556 lei
	0%
	2023

	IFC
	78.400.000 lei
	0%
	2025

	Total
	113.705.516 lei
	
	


*suma reprezinta echivalentul in lei, la un curs estimativ de 4.8 lei/eur, a soldului de 4.895.825 eur
Principalele conditii ale facilitatii de refinantare sunt:

· Perioada de rambursare 15 ani

· Dobanda: Robor 1 luna (indicativ 3,09 – fluctueaza in raport de piata) + margine 1% ( “all in cost” indicativ 4,09%)

· Grafic de rambursare – vezi Anexa

B. Credite Investitionale (pe baza Programului de Dezvoltare), in valoare de 100 mil Ron. In opinia noastra UAT Municipiul Timisoara, poate angaja sustenabil acest program.

Principalele conditii ale facilitatii de  credit investitional sunt:

· Perioada de rambursare 15 ani

· Dobanda: Robor 1 luna (indicativ 3,09 – fluctueaza in raport de piata) + margine 1% ( “all in cost” indicativ 4,09%)

· Grafic de rambursare – vezi Anexa

    Directia Economica impreuna cu consultantul a rulat un scenariu aferent contractarii unor finantari rambursabile interne/externe in valoare totala de maxim 213.705.516 lei lei necesara,in vederea asigurarii finantarii investitiilor publice de interes local in suma de 100.000.000 lei, precum si 113.705.516 lei necesar optimizarii serviciului datoriei.
         Pentru punerea în practică a finantarilor prezentate mai sus, pentru asigurarea unei utilizări eficiente a resurselor financiare şi pentru minimizarea costurilor autorităţii publice locale propunem iniţierea unui proiect de hotărâre privind contractarea unor finanţări rambursabile interne/externe în valoare de maxim 213.705.516 lei, pe o perioadă de maturitate de 15 ani, perioada de tragere de 3 ani, perioada de gratie a ratelor de capital de 3 ani..
Avand in vedere prevederile legale expuse in prezentul raport, apreciem ca Proiectul de hotarare privind aprobarea contractarii unor finantari rambursabile interne/externe in valoare de maxim lei 213.705.516 lei indeplineste conditiile pentru a fi supus dezbaterii si aprobarii de catre Consiliului Local al Municipiului Timisoara.

